
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 229 

15 Οκτωβρίου 2014 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

138. Πολιτική Διάθεσης Μετεωρολογικών Δεδομένων, 


Προϊόντων και Υπηρεσιών από την Εθνική Μετε¬ 
ωρολογική Υπηρεσία (ΕΜΥ). 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Νόμο 4301/2014, που δη- 
μοσιεύθηκε στο ΦΕΚ 223/Α707.10.2014. 2 

ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 138 
Πολιτική Διάθεσης Μετεωρολογικών Δεδομένων, Προ¬ 
ϊόντων και Υπηρεσιών από την Εθνική Μετεωρολο¬ 
γική Υπηρεσία (ΕΜΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 25 παρ. 8 του ν. 2292/1995 «Οργάνωση 
και λειτουργία Υπουργείου Εθνικής Αμυνας, διοίκηση 
και έλεγχος των Ενόπλων Δυνάμεων και άλλες διατά¬ 
ξεις» (Α'35), 

β) των άρθρων 1-13 του ν. 3448/2006 «Για την περαι¬ 
τέρω χρήση πληροφοριών του δημόσιου τομέα και τη 
ρύθμιση θεμάτων αρμοδιότητας Υπουργείου Εσωτερι¬ 
κών, δημόσιας Διοίκησης και Αποκέντρωσης» (Α'57) και 
δη του άρθρ. 7 παρ.1, 

γ) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

2. Την Υ304/1.7.2013 απόφαση του Πρωθυπουργού 
«Ανάθεση Αρμοδιοτήτων στην Αναπληρωτή Υπουργό 
Εθνικής Άμυνας Φωτεινή Γεννηματά» (Β' 1635). 

3. Το γεγονός ότι από την έκδοση του παρόντος 
Προεδρικού διατάγματος δεν προκαλείται πρόσθετη 
επιβάρυνση σε βάρος του κρατικού προϋπολογισμού. 

4. Την με αριθμό 172/2014 γνωμοδότηση του Συμβου¬ 
λίου της Επικράτειας. 


Μετά από πρόταση της Αναπληρώτριας Υπουργού 
Εθνικής Αμυνας, αποφασίζουμε: 

Άρθρο 1 

Πολιτική Διάθεσης Μετεωρολογικών Δεδομένων, 
Προϊόντων και Υπηρεσιών 

1. Η Εθνική Μετεωρολογική Υπηρεσία (ΕΜΥ) έχει την 
ευθύνη σχεδίασης και εφαρμογής της πολιτικής διάθε¬ 
σης μετεωρολογικών δεδομένων, προϊόντων και υπη¬ 
ρεσιών σε τρίτους. 

2. Με Κοινή Υπουργική Απόφαση των Υπουργών Εθνι¬ 
κής Αμυνας και Οικονομικών καθορίζεται η κατανομή 
των εσόδων της ΕΜΥ από τον Ευρωπαϊκό Οργανισμό 
για την Ασφάλεια της Αεροναυτιλίας (ΕϋΒΟΟΟΝΤΒΟΙ-) 
καθώς και από την παροχή δεδομένων, προϊόντων και 
υπηρεσιών στους αντίστοιχους ΚΑΕ του προϋπολογι¬ 
σμού της, το αντίτιμο για τη χορήγηση μετεωρολογι¬ 
κών δεδομένων, προϊόντων και υπηρεσιών, η μέθοδος 
αναπροσαρμογής των τιμών, ο τρόπος είσπραξης και 
απόδοσης στην ΕΜΥ του αντιτίμου και των τελών για 
τη διάθεση μετεωρολογικών δεδομένων, προϊόντων και 
υπηρεσιών, τους ειδικότερους όρους των συμβάσεων 
με αντικείμενο τη διάθεση μετεωρολογικών δεδομένων, 
προϊόντων και υπηρεσιών, για τις οποίες ισχύουν, κατά 
τα λοιπά, οι κείμενες διατάξεις και κάθε αναγκαία λε¬ 
πτομέρεια, για την υλοποίηση της πολιτικής διάθεσης 
μετεωρολογικών δεδομένων, προϊόντων και υπηρεσιών. 

Άρθρο 2 

Μετεωρολογικά Δεδομένα, 

Προϊόντα και Υπηρεσίες - Ορισμοί 

1. Μετεωρολογικά δεδομένα είναι όλες οι πρωτογε¬ 
νείς μετεωρολογικές, ωκεανογραφικές, υδρολογικές 
και περιβαλλοντικές παρατηρήσεις που παράγονται ή 
αποκτώνται από την ΕΜΥ. 

2. Μετεωρολογικά προϊόντα είναι οι πληροφορίες 
που προκύπτουν από τον μετασχηματισμό ή την επε¬ 
ξεργασία ομάδων δεδομένων υπό την μορφή εικόνων, 
διαγραμμάτων, κειμένων, ή αρχείων δεδομένων, απαι¬ 
τούν μετεωρολογικές γνώσεις για να ερμηνευτούν και 
έχουν δημιουργηθεί για να καλύψουν τις λειτουργικές 
ανάγκες της ΕΜΥ. 

3. Υπηρεσίες είναι εκείνες που καθ’ οιονδήποτε τρόπο 
σχετίζονται με το έργο της Εθνικής Μετεωρολογικής 
Υπηρεσίας ή ανάλογες εργασίες υψηλής ή μη εξειδί- 

κευσης και ιδιαίτερα η αυτοτελής, για φυσικό ή νομικό 
πρόσωπο, συλλογή ή επεξεργασία πρωτογενών μετε¬ 
ωρολογικών δεδομένων, η εγκατάσταση συστημάτων 
μετεωρολογικής υποστήριξης, η εκπαίδευση προσω¬ 
πικού σε μετεωρολογικά θέματα, η ανάπτυξη ή παρο¬ 
χή τεχνολογίας ή τεχνογνωσίας σε μετεωρολογικές 
εφαρμογές, η συντήρηση - επισκευή μετεωρολογικών 
οργάνων, μηχανημάτων, συσκευών κ.λπ. 

Άρθρο 3 

Διαδικασίες Παροχής Μετεωρολογικών 
Δεδομένων, Προϊόντων και Υπηρεσιών, 
Υποχρεώσεις και Περιορισμοί 

1. Η Εθνική Μετεωρολογική Υπηρεσία διαθέτει μετε¬ 
ωρολογικά δεδομένα, προϊόντα και υπηρεσίες για την 
κάλυψη των εθνικών αναγκών και των διεθνών υποχρε¬ 
ώσεων της χώρας που σχετίζονται με την εθνική άμυνα, 
την εθνική οικονομία, την ασφάλεια της αεροναυτιλίας, 
την ασφάλεια της ναυσιπλοΐας, την ασφάλεια της ζωής 
και της περιουσίας του κοινωνικού συνόλου καθώς επί¬ 
σης και των απαιτήσεων λόγω συμμετοχής σε διεθνείς 
οργανισμούς, συμβάσεις και πρωτόκολλα. 

2. Μετεωρολογικά δεδομένα, προϊόντα και υπηρεσίες, 
των οποίων η διάθεση, χρήση ή κοινοποίηση δύναται να 
θίξει συμφέροντα ασφαλείας και άμυνας, παρέχονται με 
απόφαση του Υπουργού Εθνικής Άμυνας, με την οποία 
εγκρίνεται η ελεύθερη ή με περιορισμούς διάθεση, χρή¬ 
ση ή κοινοποίηση αυτών. 

3. Η παροχή των μετεωρολογικών δεδομένων, προ¬ 
ϊόντων και υπηρεσιών γίνεται μετά από υποβολή αιτι¬ 
ολογημένης αίτησης προς την Εθνική Μετεωρολογι¬ 
κή Υπηρεσία, η οποία διατηρεί το δικαίωμα άρνησης 
χορήγησής τους, ύστερα από απόφαση του Διοικητή 
της μετά από σχετική εισήγηση του Μετεωρολογικού 
Συμβουλίου. 

4. Μετεωρολογικά δεδομένα, προϊόντα και υπηρεσίες 
που παρέχονται από την Εθνική Μετεωρολογική Υπηρε¬ 
σία με αντίτιμο, καταχωρούνται σε ειδικούς καταλόγους, 
για προβολή και προώθησή τους σε εθνικό και διεθνές 
επίπεδο. 

5. Η παροχή των μετεωρολογικών δεδομένων, προϊό¬ 
ντων και υπηρεσιών γίνεται σύμφωνα με: 

α. όσα προβλέπονται από την ισχύουσα νομοθεσία 
για την ΕΜΥ, 

β. τους όρους των διεθνών ή διμερών συμφωνιών ή 
συμβάσεων, τις οποίες έχει συνάψει η ΕΜΥ ως ανεξάρ¬ 
τητος φορέας, μετά από έγκριση του Υπουργού Εθνικής 
Άμυνας. 

γ. τους όρους των συμβάσεων ή αποφάσεων των Δι¬ 
εθνών Οργανισμών, στους οποίους συμμετέχει η χώρα, 
εκπροσωπούμενη από την ΕΜΥ, 

δ. τους όρους των αποφάσεων της Ευρωπαϊκής Επι¬ 
τροπής, οι οποίες είναι σχετικές με τις εμπορικές δρα¬ 
στηριότητες των Μετεωρολογικών Υπηρεσιών. 

6. Η ΕΜΥ δύναται να συνάπτει συμβάσεις με φυσικά 
ή νομικά πρόσωπα του δημοσίου ή ιδιωτικού τομέα 
με αντικείμενο την παροχή μετεωρολογικών δεδομέ¬ 
νων, προϊόντων και υπηρεσιών κατά τα οριζόμενα στην 
παρ. 2 του άρθρου 1 του παρόντος και τις κείμενες 
διατάξεις. 

7. Τα μετεωρολογικά δεδομένα, προϊόντα και υπηρε¬ 
σίες χρησιμοποιούνται από τους παραλήπτες αποκλει¬ 
στικά για τους σκοπούς και σύμφωνα με τους όρους για 


τους οποίους αυτά τους παραχωρήθηκαν. Σε περίπτωση 
παραβίασης των όρων παραχώρησης ή χρησιμοποίησης 
για σκοπούς διάφορους από αυτούς για τους οποίους 
αυτά παραχωρήθηκαν, η ΕΜΥ δύναται να καταγγέλλει 
τη σύμβαση εφαρμόζοντας την κείμενη νομοθεσία. 

8. Η ΕΜΥ διαθέτει μετεωρολογικά δεδομένα και προϊ¬ 
όντα είτε αμέσως μετά την παραγωγή τους, σε σχεδόν 
πραγματικό χρόνο, είτε από τα ιστορικά αρχεία της κε¬ 
ντρικής βάσης δεδομένων της, σύμφωνα με τους όρους 
που προβλέπονται στην παράγραφο 5 του παρόντος 
άρθρου. 

9. Μετεωρολογικά δεδομένα και προϊόντα διατίθενται 
από την ΕΜΥ χωρίς την καταβολή αντιτίμου, παρά μόνο 
κόστους διακίνησης και επεξεργασίας, σε: 

α. Φορείς τους Δημοσίου Τομέα, 

β. Εκπαιδευτικά και ερευνητικά ιδρύματα για χρήση 
τους σε διατριβές, ερευνητικές εργασίες ή προγράμμα¬ 
τα, τα οποία δεν έχουν εμπορικό χαρακτήρα και χαρα¬ 
κτηρίζονται αμιγώς εκπαιδευτικά ή ερευνητικά, σύμφωνα 
με τα διεθνή πρότυπα. 

10. Με σκοπό την μετεωρολογική ενημέρωση του κοι¬ 
νωνικού συνόλου, την έγκαιρη προειδοποίησή του σε 
περιπτώσεις επικίνδυνων καιρικών φαινομένων ή περι¬ 
πτώσεις εκτάκτων αναγκών, η ΕΜΥ παρέχει δωρεάν τα 
κάτωθι μετεωρολογικά δεδομένα και προϊόντα: 

α. Τακτικά Δελτία Πρόγνωσης Καιρού Ελλάδας. 

β. Τακτικά Δελτία Καιρού και Θαλασσών για τη Ναυ¬ 
τιλία. 

γ.Έκτακτα Δελτία Επικίνδυνων Καιρικών φαινομένων 
και'Εκτακτα Δελτία Επιδείνωσης Καιρού. 

δ.Έκτακτα Δελτία Καιρού και Θαλασσών για τη Ναυ¬ 
τιλία. 

ε. Ειδικές τοπικές προγνώσεις για πληγείσες από φυ¬ 
σικές καταστροφές περιοχές της χώρας. 

11. Τα μετεωρολογικά δεδομένα και προϊόντα που πε- 
ριγράφονται στην παράγραφο 10, διατίθενται και στον 
έντυπο τύπο, την τηλεόραση, το ραδιόφωνο και το δι¬ 
αδίκτυο με επιβάρυνση μόνο του κόστους διακίνησής 
τους. Κατ’ εξαίρεση, όταν το κόστος της παρουσίασης 
των εν λόγω δεδομένων και προϊόντων έχει αναλά- 
βει χορηγός ή συνδυάζεται με διαφημίσεις προϊόντων, 
τότε καταβάλλεται αντίτιμο, το οποίο καθορίζεται με 
την προβλεπόμενη στο άρθρο 1 του παρόντος, κοινή 
υπουργική απόφαση. 

12. Τα φυσικά και νομικά πρόσωπα, τα οποία χρησι¬ 
μοποιούν μετεωρολογικά δεδομένα και προϊόντα της 
ΕΜΥ, υποχρεούνται να τηρούν την ισχύουσα νομοθεσία 
περί πνευματικής ιδιοκτησίας, καθώς και τους όρους της 
σύμβασης την οποία συνάπτουν με την ΕΜΥ. 

Άρθρο 4 
Λοιπά θέματα 

1. Τα αποτελέσματα εργασιών, τα οποία προήλθαν 
κατά ένα μέρος ή στο σύνολό τους, από τη χρησι¬ 
μοποίηση μετεωρολογικών δεδομένων, προϊόντων και 
υπηρεσιών, που διατέθηκαν δωρεάν από την ΕΜΥ, κοι¬ 
νοποιούνται χωρίς υπαίτια καθυστέρηση στην ΕΜΥ, 
από το φυσικό ή νομικό πρόσωπο στο οποίο αρχικώς 
παραχωρήθηκαν. 

2. Η ΕΜΥ παρακολουθεί την τήρηση των συμβάσε¬ 
ων από τους εκάστοτε συμβαλλομένους και προβαίνει 
στις δέουσες ενέργειες σε περιπτώσεις παράβασης 
των όρων τους από αυτούς. Παρακολουθεί επίσης την 

τήρηση των διατάξεων περί πνευματικής ιδιοκτησίας 
στον χώρο της Ελλάδας σε ότι αφορά στη χρήση μετε¬ 
ωρολογικών δεδομένων, προϊόντων και υπηρεσιών, που 
εισάγονται στα εθνικά και διεθνή δίκτυα είτε από την 
ΕΜΥ είτε από μετεωρολογικές υπηρεσίες άλλων χωρών. 

Άρθρο 5 

Έσοδα της ΕΜΥ από την διάθεση μετεωρολογικών 
δεδομένων, προϊόντων και υπηρεσιών 

Τα έσοδα που προκύπτουν από το αντίτιμο, το οποίο 
καταβάλλουν φυσικά ή νομικά πρόσωπα για μετεωρο¬ 
λογικά δεδομένα, προϊόντα και υπηρεσίες, που τους 
διαθέτει η ΕΜΥ, όπως επίσης και τα τέλη που αποδί¬ 
δονται στην Ελληνική Δημοκρατία από τον Ευρωπα¬ 
ϊκό Οργανισμό για την Ασφάλεια της Αεροναυτιλίας 
(ΕϋΒΟΟΟΝΤΠΟΙ-), για τις κοστολογημένες υπηρεσίες 
αεροναυτιλίας που παρέχει η ΕΜΥ, ενισχύουν τον προ¬ 
ϋπολογισμό αυτής κατά τα οριζόμενα στο Ν.Δ. 721/1970. 

Άρθρο 6 

Καταργούμενες διατάξεις 

1. Από την έναρξη ισχύος του παρόντος καταργείται 
το π.δ. 250/98 (ΑΊ87). 

2. Από τη δημοσίευση της κοινής υπουργικής από¬ 
φασης που προβλέπεται στο παρόν διάταγμα, καταρ- 
γούνται η υπ’ αριθμό Φ.460/330/1-02-1991 «Καθορισμός 
παραβολών για τη χορήγηση μετεωρολογικών πληρο¬ 
φοριών και παροχή υπηρεσιών γενικά από την ΕΜΥ», 
και η υπ’ αριθμό Φ.460/4688/1-07-1992 «Τροποποίηση της 


Φ460/330/9-02-1991 περί καθορισμού παραβολών για τη 
χορήγηση μετεωρολογικών πληροφοριών και παροχή 
υπηρεσιών γενικά από την ΕΜΥ». 

Άρθρο 7 
Ισχύς 

1. Η ισχύς του παρόντος Προεδρικού διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Εθνικής Αμυνας αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 2 Οκτωβρίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΑΝΑΠΛΗΡΩΤΗΣ 
ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΦΩΤΕΙΝΗ ΓΕΝΝΗΜΑΤΑ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο ν. 4301/2014, που δημοσιεύθηκε στο ΦΕΚ 223/Α7 
07.10.2014, στη σελίδα 7368, στην Α' στήλη, στον 24ο 
στίχο εκ των άνω διορθώνεται: 

Το εσφαλμένο: «...31.2.2014...», 

στο ορθό: «...31.12.2014...». 

(Από τη Βουλή των Ελλήνων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ,Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-ιπβΐΙ: ννβόπΐ33ΐβΓ.β1@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*010022915 10140004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































